Ādažu novada pašvaldības domei

**Carnikavas Mūzikas un mākslas skolas**

**Reorganizācijas darba grupas ziņojums**

**(par darba grupas uzdevuma izpildes rezultātiem)**

Ādažos, Ādažu novadā 2022. gada 22. februārī

Ar Ādažu novada pašvaldības domes priekšsēdētāja 2022. gada 8. februāra rīkojumu Nr.ĀNP/1-6-1/22/21 tika izveidota Carnikavas Mūzikas un mākslas skolas Reorganizācijas darba grupa (turpmāk – Reorganizācijas darba grupa). Ar pašvaldības domes priekšsēdētāja 2022. gada 11. februāra rīkojumu Nr. ĀNP/1-6-1/22/23 izdarīti grozījumi rīkojumā par Reorganizācijas darba grupas izveidi.

Darba grupas uzdevums atbilstoši Reorganizācijas darba grupas nolikuma 4. punktam bija sagatavot Carnikavas Mūzikas un mākslas skolas reorganizācijas alternatīvu priekšlikumus, kā arī iespējami ātri iesniegt pašvaldības domei ziņojumu par tai noteiktā uzdevuma izpildes rezultātiem.

Reorganizācijas darba grupas darbā piedalījās darba grupas vadītāja K.Dāvidsone un darba grupas locekļi S.Brakovska, L.Raiskuma, A.Kalvāne, I.Gotharde, S.Zankovska, K.Lakševica, I.Doriņš, G.Kozlovska, R.Pauls, Č.Batņa un A.Deniņa.

Reorganizācijas darba grupas sēdes tika sasauktas 2022. gada 18. februārī un 2022. gada 22. februārī.

Darba grupa izvērtēja un pieņēma zināšanai prezentāciju par profesionālās ievirzes izglītības īstenošanu Ādažu novada pašvaldībā, profesionālās ievirzes izglītības iestāžu reorganizācijas un alternatīvu priekšlikumus, kā arī šo priekšlikumu izvērtējumu (iespējas un izaicinājumi) par izvirzītajiem priekšlikumiem.

Reorganizācijas darba grupā tika sagatavoti un apspriesti trīs priekšlikumu varianti, kā apvienotajā novadā turpmāk īstenojama profesionālās ievirzes izglītība:

• Carnikavas pamatskola realizē profesionālās ievirzes izglītības programmu;

• Uz abu esošo iestāžu bāzes tiek izveidota viena Ādažu novada pašvaldības profesionālās ievirzes izglītības iestāde;

• Profesionālās ievirzes izglītību turpina īstenot divas autonomas profesionālās ievirzes izglītības iestādes.

Reorganizācijas darba grupa savstarpēji ir vienojusies izslēgt variantu, ka profesionālās ievirzes izglītību kā programmu īsteno Carnikavas pamatskola.

**Domes deputātiem tiek virzīti šādi divi** **priekšlikumi, kā apvienotajā novadā turpmāk īstenot profesionālās ievirzes izglītību:**

* 1. **Apvienotajā novadā turpina pastāvēt divas autonomas profesionālās ievirzes izglītības iestādes – CMMS un ĀMMS.**
  2. **Uz reorganizējamo CMMS un ĀMMS bāzes izveido vienu, jaunu profesionālās ievirzes izglītības iestādi, kura īsteno izglītības programmu abos pagastos apvienotajā novadā.**

**Darba grupas locekļiem bija būtiski atšķirīgi viedokļi par katra priekšlikuma iespējām un izaicinājumiem, tāpēc vienošanās par vienotu priekšlikumu analīzes apkopojumu netika panākta un attiecīgā tabula deputātiem apspriešanai tiek virzīta informatīvi.**

Pielikumā:

1. Prezentācija par profesionālās ievirzes izglītības īstenošanu
2. Ziņojuma 1. un 2. punktā minēto priekšlikumu izvērtējums (iespējas un izaicinājumi).

Reorganizācijas darba grupas vadītāja: Kerola Dāvidsone